Държавен вестник, бр. 37, 2024 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  37
 Да развиваме междусекторното сътруд-
ничество в рамките на концепцията „Едно 
здраве“.
Конкретните мерки за реализация на поли-
тиката и индикатори за нейното изпълнение са 
предвидени в Плана за действие за изпълнение 
на Националната здравна стратегия 2030.
Политика 3.9. Борба с хранителните раз-
стройства и затлъстяването 
Основни насоки на политиката:
Здравната политика на Република България 
следва Плана за ускорена борба със затлъс-
тяването на СЗО от 2023 г., който включва 
стимулиране на подкрепящи мултисекторни 
политики за борба със затлъстяването. Ад-
ресирането на затлъстяването, както и на 
хранителните разстройства, следва да бъде 
чрез разработване на национални програми, 
свързани с превенцията и борбата със зат-
лъстяването и с хранителните разстройства. 
Ефективната борба със затлъстяването и 
хранителните разстройства изисква целенасо-
чени усилия от всички заинтересовани страни 
за разработването на унифицирани политики, 
насочени към овладяване на последствията от 
затлъстяването и от хранителните разстройства.
Целеви препоръки на политиката до 2030 г.:
 Да приложим мерки за превенция на 
наднорменото тегло и затлъстяването с цел 
предотвратяване и обратимост на наднорме-
ното тегло и затлъстяване.
 Да се инвестира в събирането на данни, 
водещи до основани на доказателства стра-
тегии за превенция на затлъстяването и на 
хранителните разстройства. 
 Да въведем политики за подкрепа на 
здравето на цялото семейство предвид връз-
ката между семейните навици на хранене и 
физическа активност и тяхното влияние върху 
наличието на наднормено тегло и затлъстя-
ване, както и на хранителните разстройства.
 Да насърчаваме политики за здраво-
словно хранене и физическа активност с цел 
превенция и адресиране на нуждите на децата 
и възрастните със затлъстяване от специални 
режими, както и специализирана грижа за 
хората с хранителни разстройства.
 Да осигурим ефективно управление на 
наднорменото тегло, затлъстяването и хра-
нителните разстройства на национално ниво 
чрез навременно диагностициране и лечение с 
цел предотвратяване на здравните последици 
и усложнения.
 Да развием политики, свързани със 
затлъстяването и хранителните разстройства 
и да разработим планове с измерими цели.
 Да подкрепяме професионалното разви-
тие на медицинските специалисти в областта на 
затлъстяването и хранителните разстройства.
 Да увеличим информираността на об-
ществото за вредите от наднорменото тегло, 
затлъстяването и хранителните разстройства.
 Да предприемем мерки за ограничаване 
на стигмата, свързана с телесното тегло, чрез 
провеждане на информационни кампании 
сред населението.
Конкретните мерки за реализация на поли-
тиката и индикаторите за нейното изпълнение 
са предвидени в Националната програма за 
борба със затлъстяването и Националната 
програма за превенция на хранителните 
разстройства.
МЕЖДУСЕКТОРНО СЪТРУДНИЧЕСТВО 
И ПАРТНЬОРСТВО С НЕПРАВИТЕЛСТВЕ-
НИЯ СЕКТОР 
Прилагането на Националната здравна 
стратегия 2030 ще се осъществява чрез комби-
нация от управленски подходи, които насърча-
ват здравето и благосъстоянието и осигуряват 
съвместните действия на здравната система 
и на останалите сектори, на публичните и 
частните субекти, както и на гражданите в 
полза на общия интерес. 
Министерството на здравеопазването 
носи отговорност за разработването на план 
за действие за изпълнение на Националната 
здравна стратегия 2030 и реализацията на оп-
ределените национални здравни приоритети, 
политики и мерки за подобряване на здравето. 
Националната здравноосигурителна каса 
е институция, финансираща национални и 
здравни приоритети в обхвата на задължи-
телното здравно осигуряване.
Основните отговорности на Министер-
ството на труда и социалната политика са 
свързани с трудовата заетост, системата за 
социално осигуряване и социално подпома-
гане и социалните услуги, особено за най-
уязвимите обществени групи, в т.ч. деца, 
настанени извън семейството – в домове за 
медико-социални грижи за деца, в социални 
или интегрирани здравно-социални услуги за 
резидентна грижа, в приемни семейства или 
в семейства на роднини или близки, деца и 
лица с увреждания, възрастни хора и др. 
Министерството на околната среда и во-
дите има отговорност за всички аспекти на 
състоянието на околната среда и осигуряване 
на надеждна защита от контаминирането є с 
вредни за здравето на хората компоненти от 
химическо, физическо и биологично естество.
Основните задачи на Министерството на 
образованието и науката са свързани с на-
сърчаване на детските градини и училищата 
да създават среда, подкрепяща здравето, и да 
осигуряват на своите възпитаници поднесени по 
подходящ начин знания и умения, необходими 
за целите на добре информираната и незави-
сима преценка за ползите от доброто здраве. 
Министерството на младежта и спорта 
съвместно с Министерството на образованието 
и науката и Министерството на здравеопаз-
ването ще съгласуват своята работа по отно-
шение спортните инициативи в училищата и 
насърчаване на спортните клубове да развиват 
ориентирания към здравето спорт.